Altnurga saarik

Altnurga saarik on põlismetsailmeline salumets Põltsamaa vallas Alam-Pedja looduskaitsealal.

Kirjeldus
Altnurga saarik asub Puurmani lähedal,Arne Ader. Seenesügis Altnurga saarikus. Looduskalender.ee, 25. september 2014 paar kilomeetrit Tallinna–Tartu maanteest läänes.Tiit Kändler. Altnurga ürgmets säilitab kuut aastatuhandet. Loodus, oktoober 1998 Metsa suuruseks on pakutud 10Altnurga saarik - imemets väljaspool looduskaitset. Postimees, 13. august 1997 või 15 hektarit.

Metsa ümbritsevad heinamaad ja selle veerežiimi mõjutab inimtegevus. Siiski on Riigimetsa Majandamise Keskuse looduskaitseosakonna juhataja Kaupo Kohvi sõnul tegu struktuuri poolest ühega vähestest Eestis säilinud põlismetsafragmentidest.Kaupo Kohv. Altnurga saarik muutuste keerises. RMK loodusblogi, 22. juuli 2014 Mükoloog Erast Parmasto hinnangul on Altnurga saarik ainus põlismetsailmeline ja inimtegevusest kõige vähem mõjutatud seda laadi mets Eestis. Ka on see Eesti kõige põhjapoolsem märkimisväärne saare- ja jalakamets. Botaanik Hans Trassi sõnul teeb Altnurga saariku eriliseks see, et ta on rikkalik, vana, hästi säilinud, raiumisjälgedeta ja sellises asukohas. Tema hinnangul võis mõne puu vanus ulatuda 200 aastani.

Metsa puurindes valitsesid 1997. aasta seisuga saared, jalakad ja künnapuud, alustaimestikus aga keskkonnatundlikud salumetsaliigid, eriti karulauk. Metsast on leitud ka mitmesuguseid seeni, sealhulgas 70 sellist liiki, mida mujal Alam-Pedja looduskaitsealal pole, ja Eestis väga harva esinev hiidmuna. 2014. aasta seisuga oli suur osa saartest (ja ühtlasi kogu puistust) haigestunud saaresurma ja hukkunud. Kaupo Kohvi sõnul annab see teadlastele hea võimaluse jälgida, kuidas sellises olukorras toimub looduslik suktsessioon – milliseks puistu liigiline koosseis ja koos sellega ka muu elustik muutuda võib.

Ajalugu
Teaduse ja avalikkuse jaoks avastasid selle Eesti kontekstis haruldase metsa 1997. aastal looduskaitseühingu Kotkas esimees Einar Tammur ja botaanikaprofessor Jaanus Paal.

Teadlased avaldasid soovi liita Altnurga saarik kõrval asuva Alam-Pedja looduskaitsealaga, mis kümmekond aastat hiljem ka teoks sai. Varem oli metsa lageraie eest kaitsnud Kursi metsaülem Esko Krinal.

Viited

Kategooria:Eesti metsad
Kategooria:Põltsamaa vald